# คณะวารสารศาสตร์และสื่อสารมวลชน มหาวิทยาลัยธรรมศาสตร์
คณะวารสารศาสตร์และสื่อสารมวลชน มหาวิทยาลัยธรรมศาสตร์  เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ กระทรวงศึกษาธิการ โดยเป็นคณะที่เปิดสอนด้านวารสารศาสตร์และสื่อสารมวลชนแห่งแรกของประเทศไทย หรือที่เรียกกันว่า "นิเทศศาสตร์" ทั้งยังเป็นที่ตั้งของ สมาคมวารสารศาสตร์แห่งประเทศไทย อีกด้วย คณะวารสารศาสตร์ฯ ยังเป็นหนึ่งในคณะที่มีคะแนนแอดมิชชั่นกลางและอัตราส่วนการแข่งขันสูงสุดในประเทศไทย โดยรับนักศึกษาระดับปริญญาตรีที่มีคะแนนสอบแอดมิชชั่นทั้งประเทศสูงสุด 1 ใน 10 ของประเทศทุกๆ ปี (โดยปี พ.ศ. 2559 รับนักเรียนที่มีคะแนนสูงสุดอันดับ 1 ของประเทศ) ปัจจุบันคณะวารสารฯ มุ่งพันธกิจอันเป็นสถาบันชั้นนำของประเทศ ที่ผลิตบุคลากรแถวหน้าเพื่อยกระดับวิชาชีพและวิชาการด้านสื่อสารมวลชนทั้งแวดวงสื่ออิสระและสื่อกระแสหลัก

 ประวัติคณะ 
คณะวารสารศาสตร์และสื่อสารมวลชน เป็นสถาบันการศึกษาแห่งแรกของประเทศไทยที่เปิดสอนวิชาการด้านสื่อสารมวลชน (นิเทศศาสตร์) ในระดับปริญญาตรี โดยแรกเริ่มนั้นจัดตั้งขึ้นในฐานะแผนกวารสารศาสตร์ซึ่งเป็นส่วนหนึ่งในคณะสังคมสงเคราะห์ศาสตร์ เพื่อเป็นสถาบันการศึกษาแห่งแรกในประเทศไทยที่เปิดสอนวิชาการสาขาวารสารศาสตร์ ตามพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ พ.ศ. 2497 (ราชกิจจานุเบกษา เล่ม 71 ตอนที่ 11 วันที่ 9 กุมภาพันธ์ พ.ศ. 2497) มีหลักการและเหตุผลโดยย่อว่า

เพื่อส่งเสริมการศึกษาในด้านการสังคมสงเคราะห์และวารสารศาสตร์ให้มีมาตรฐานเทียบเท่ามหาวิทยาลัยในต่างประเทศ ดังนั้น อาศัยอำนาจตามความในมาตรา 8 แห่งพระราชบัญญัติมหาวิทยาลัยธรรมศาสตร์ พ.ศ. 2495 และมาตรา 3 แห่งพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ พ.ศ. 2497 สภามหาวิทยาลัยธรรมศาสตร์ จึงได้ตราข้อบังคับให้แบ่งแยกแผนกวิชาภายในคณะสังคมสงเคราะห์ศาสตร์ออกเป็น 2 แผนก คือ แผนกสังคมสงเคราะห์ศาสตร์ และแผนกวารสารศาสตร์ ให้เปิดการศึกษาวิชาทั้งสองแผนกดังกล่าวตั้งแต่ปีการศึกษา พ.ศ. 2497 (ตามข้อบังคับมหาวิทยาลัยธรรมศาสตร์ ว่าด้วยการแบ่งแยกแผนกวิชาภายในคณะสังคมสงเคราะห์ศาสตร์ พ.ศ. 2497 ประกาศ ณ วันที่ 17 กุมภาพันธ์ พ.ศ. 2497) โดยกำหนดเรียกชื่อปริญญาและอักษรย่อไว้ดังต่อไปนี้

ผู้ที่สอบไล่ได้ครบทุกลักษณะวิชาตามหลักสูตรในแผนกวิชาวารสารศาสตร์ จะได้รับปริญญาดังต่อไปนี้
 ผู้ได้ปริญญาตรี เรียกว่า "วารสารศาสตร์บัณฑิต" ใช้อักษรย่อว่า "ว.บ."
 ผู้ได้ปริญญาโท เรียกว่า "วารสารศาสตร์มหาบัณฑิต" ใช้อักษรย่อว่า "ว.ม."
 ผู้ได้ปริญญาเอก เรียกว่า "วารสารศาสตร์ดุษฎีบัณฑิต" ใช้อักษรย่อว่า "ว.ด."

ในปีการศึกษา 2509 สภามหาวิทยาลัยธรรมศาสตร์ได้อนุมัติให้คณะสังคมสงเคราะห์ศาสตร์เปิดการศึกษาวิชาการหนังสือพิมพ์ภาคค่ำขึ้นเพื่อเป็นการส่งเสริมวิทยฐานะของนักหนังสือพิมพ์อาชีพให้สูงขึ้น รวมทั้งพัฒนาการสื่อสารมวลชนทางด้านหนังสือพิมพ์ และขยายบริการการศึกษาให้กว้างขวางยิ่งขึ้น โดยให้มีหลักสูตรการศึกษา 3 ปี ผู้ที่สอบไล่ได้ครบทุกลักษณะวิชาตามหลักสูตรนี้จะได้รับประกาศนียบัตรวิชาการหนังสือพิมพ์

ในปีการศึกษา 2512 มีการปรับปรุงการศึกษาภาคค่ำของแผนกวารสารศาสตร์ใหม่ โดยระงับการรับสมัครเข้าศึกษาวิชาการหนังสือพิมพ์ภาคค่ำ และเปิดสอนระดับปริญญาตรีแทนในปีการศึกษาเดียวกันนั้น โดยใช้เวลาในการศึกษา 6 ปี ผู้ที่สอบไล่ได้ครบทุกลักษณะวิชาตามหลักสูตรจะได้รับปริญญาวารสารศาสตร์บัณฑิต มีศักดิ์และสิทธิ์เหมือนวารสารศาสตร์บัณฑิตหลักสูตรการศึกษา 4 ปี ทุกประการ การศึกษาในด้านวารสารศาสตร์ได้เจริญก้าวหน้ามาเป็นลำดับ จนกระทั่งในปี พ.ศ. 2513 แผนกวารสารศาสตร์ จึงได้รับการยกฐานะขึ้นเป็นแผนกอิสระวารสารศาสตร์และสื่อสารมวลชน ดังราชกิจจานุเบกษา เล่ม 87 ตอนที่ 116 วันที่ 15 ธันวาคม พ.ศ. 2513 ตามพระราชกฤษฎีกาจัดตั้งแผนกอิสระวารสารศาสตร์และสื่อสารมวลชนในมหาวิทยาลัยธรรมศาสตร์ พ.ศ. 2513 ให้ไว้ ณ วันที่ 4 ธันวาคม พ.ศ. 2513

เนื่องจากการศึกษาในสาขาวิชาสื่อสารมวลชนได้เจริญก้าวหน้าและขยายตัวขึ้นอย่างรวดเร็ว จึงได้มีการยกฐานะแผนกอิสระวารสารศาสตร์และสื่อสารมวลชนขึ้นเป็น "คณะวารสารศาสตร์และสื่อสารมวลชน" ในมหาวิทยาลัยธรรมศาสตร์ ตั้งแต่ปี พ.ศ. 2522 เป็นต้นมา ตามพระราชกฤษฎีกาว่าด้วยการเรียกชื่อปริญญา การใช้อักษรย่อสำหรับปริญญาและครุยวิทยฐานะในคณะวารสารศาสตร์และสื่อสารมวลชน มหาวิทยาลัยธรรมศาสตร์ พ.ศ. 2522 ให้ไว้ ณ วันที่ 16 พฤศจิกายน พ.ศ. 2522 ดังราชกิจจานุเบกษา เล่ม 96 ตอนที่ 201 วันที่ 6 ธันวาคม พ.ศ. 2522 และประกาศทบวงมหาวิทยาลัย เรื่อง การแบ่งส่วนราชการในมหาวิทยาลัยธรรมศาสตร์ "ให้มีสำนักงานเลขานุการในคณะวารสารศาสตร์และสื่อสารมวลชน" ประกาศ ณ วันที่ 26 พฤศจิกายน พ.ศ. 2522

 สีประจำคณะ 
ในคราวประชุมคณบดี ครั้งที่ 7/2533 เมื่อวันที่ 2 เมษายน พ.ศ. 2533 ได้มีมติให้คณะใหม่ไปพิจารณาเลือกสีประจำคณะที่ไม่ซ้ำกับคณะเก่า สำหรับคณะเก่าก็ขอให้กำหนดสีที่ชัดเจนด้วย คณะวารสารศาสตร์และสื่อสารมวลชนจึงนำเข้าพิจารณาในที่ประชุมคณะกรรมการประจำคณะฯ โดยมติประชุมกำหนดให้สีม่วงเม็ดมะปรางเป็นสีประจำคณะวารสารศาสตร์และสื่อสารมวลชนนับแต่นั้นเป็นต้นมา

 ปริญญา 
ในปี พ.ศ. 2534 มีพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์ โดยรวบรวมการเรียกชื่อปริญญาและสีประจำสาขาวิชาทั้งของสาขาวิชาเดิมและสาขาวิชาใหม่ไว้ในพระราชกฤษฎีกาฉบับเดียวกัน และพระราชกฤษฎีกาฉบับนี้ได้มีการสะกดชื่อปริญญาของคณะวารสารศาสตร์และสื่อสารมวลชนแตกต่างไปจากเดิมเล็กน้อย โดยตัดเครื่องหมายทัณฑฆาตท้ายคำว่า "ศาสตร์" ออก ดังพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์ พ.ศ. 2534 ให้ไว้ ณ วันที่ 10 กรกฎาคม พ.ศ. 2534 ราชกิจจานุเบกษา เล่มที่ 108 ตอนที่ 122 วันที่ 11 กรกฎาคม พ.ศ. 2534 (7) สาขาวิชาวารสารศาสตร์ มีปริญญาสามชั้น ได้แก่

 ผู้ได้ปริญญาตรี เรียกว่า "วารสารศาสตรบัณฑิต" ใช้อักษรย่อว่า "ว.บ."
 ผู้ได้ปริญญาโท เรียกว่า "วารสารศาสตรมหาบัณฑิต" ใช้อักษรย่อว่า "ว.ม."
 ผู้ได้ปริญญาเอก เรียกว่า "วารสารศาสตรดุษฎีบัณฑิต" ใช้อักษรย่อว่า "ว.ด."

 หลักสูตรที่เปิดสอน 
ระดับปริญญาตรี
 หลักสูตรวารสารศาสตรบัณฑิต (หลักสูตรปรับปรุง พ.ศ. 2556)
 หลักสูตรวารสารศาสตรบัณฑิต (หลักสูตรปรับปรุง พ.ศ. 2561)
 หลักสูตรวารสารศาสตรบัณฑิต สาขาวิชาสื่อมวลชนศึกษา (หลักสูตรภาคภาษาอังกฤษ) หลักสูตรปรับปรุง พ.ศ. 2556
 หลักสูตรวารสารศาสตรบัณฑิต สาขาวิชาสื่อศึกษา (หลักสูตรนานาชาติ) หลักสูตรปรับปรุง พ.ศ. 2561

ระดับปริญญาโท
 หลักสูตรวารสารศาสตรมหาบัณฑิต สาขาวิชาสื่อสารมวลชน (หลักสูตรปรับปรุง พ.ศ. 2559)
 หลักสูตรวารสารศาสตรมหาบัณฑิต สาขาวิชาสื่อสารศึกษา (หลักสูตรปรับปรุง พ.ศ. 2564)
 หลักสูตรวารสารศาสตรมหาบัณฑิต สาขาวิชาการบริหารสื่อสารมวลชน (หลักสูตรปรับปรุง พ.ศ. 2559)
 หลักสูตรวารสารศาสตรมหาบัณฑิต สาขาวิชาการบริหารสื่อและเนื้อหา (หลักสูตรปรับปรุง พ.ศ. 2564)
 หลักสูตรวารสารศาสตรมหาบัณฑิต สาขาวิชาการจัดการการสื่อสารองค์กร (หลักสูตรปรับปรุง พ.ศ. 2559)
 หลักสูตรวารสารศาสตรมหาบัณฑิต สาขาวิชาการจัดการการสื่อสารองค์กร (หลักสูตรปรับปรุง พ.ศ. 2564)

ระดับปริญญาเอก
 หลักสูตรปรัชญาดุษฎีบัณฑิต สาขาวิชาสื่อสารวิทยา (หลักสูตรปรับปรุง พ.ศ. 2559)
 หลักสูตรปรัชญาดุษฎีบัณฑิต สาขาวิชาสื่อและการสื่อสาร (หลักสูตรปรับปรุง พ.ศ. 2564)

 บุคคลสำคัญคณะวารสารศาสตร์และสื่อสารมวลชน 

 รายนามคณบดี 

 หัวหน้าแผนกอิสระแผนกอิสระวารสารศาสตร์และสื่อสารมวลชน 
คำนำหน้าชื่อรายชื่อดำรงตำแหน่งหมายเหตุอาจารย์ ดร.เกษม ศิริสัมพันธ์พ.ศ. 2514 – 2517หัวหน้าแผนกอิสระรองศาสตราจารย์ ดร.สมควร กวียะพ.ศ. 2517 – 2522หัวหน้าแผนกอิสระ

 คณบดีคณะวารสารศาสตร์และสื่อสารมวลชน 
+คำนำหน้าชื่อรายชื่อดำรงตำแหน่งหมายเหตุรองศาสตราจารย์ ดร.บุญเลิศ ศุภดิลกพ.ศ. 2522 – 2526ศาสตราจารย์สุธี นาทวรทัตพ.ศ. 2526 – 2527ผู้รักษาการแทนในตำแหน่งคณบดีผู้ช่วยศาสตราจารย์ชวลิต ปัญญาลักษณ์พ.ศ. 2527 – 2529รองศาสตราจารย์ ดร.เสรี วงษ์มณฑาพ.ศ. 2529 – 2531ศาสตราจารย์ ดร.บุญรักษ์ บุญญะเขตมาลาพ.ศ. 2531 – 2534รองศาสตราจารย์อรทัย ศรีสันติสุขพ.ศ. 2534 – 2537รองศาสตราจารย์ ดร.สุรัตน์ เมธีกุลพ.ศ. 2537 – 2540รองศาสตราจารย์ปิยกุล เลาวัณย์ศิริพ.ศ. 2540 – 2546ผู้ช่วยศาสตราจารย์ธนัญญา เชรษฐาพ.ศ. 2546 – 2549รองศาสตราจารย์มาลี บุญศิริพันธ์พ.ศ. 2549 – 2551รองศาสตราจารย์ ดร.พรจิต สมบัติพานิชพ.ศ. 2551 – 2554รองศาสตราจารย์พรทิพย์ สัมปัตตะวนิชพ.ศ. 2555 – 2560รองศาสตราจารย์ ดร.อัจฉรา ปัณฑรานุวงศ์พ.ศ. 2561 – 14 พฤษภาคม พ.ศ. 2563รองศาสตราจารย์ปัทมา สุวรรณภักดี19 พฤษภาคม พ.ศ. 2563 – 7 กันยายน พ.ศ. 2563ผู้รักษาการแทนในตำแหน่งคณบดีรองศาสตราจารย์ประไพพิศ มุทิตาเจริญ8 กันยายน พ.ศ. 2563 – 30 พฤศจิกายน พ.ศ.  2563ผู้รักษาการแทนในตำแหน่งคณบดีรองศาสตราจารย์กัลยกร วรกุลลัฎฐานีย์1 ธันวาคม พ.ศ. 2563 - ปัจจุบัน

 คณาจารย์ที่มีชื่อเสียง 
 คำนำหน้าชื่อ  รายชื่อ เกียรติประวัติ ศาสตราจารย์ พลตรี    พระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ อดีตประธานสมัชชาใหญ่แห่งสหประชาชาติ อดีตรองนายกรัฐมนตรี อดีตรัฐมนตรีว่าการกระทรวงการต่างประเทศ อดีตอธิการบดีมหาวิทยาลัยธรรมศาสตร์   อาจารย์คณะวารสารศาสตร์และสื่อสารมวลชน ศาสตราจารย์ หม่อมราชวงศ์ คึกฤทธิ์ ปราโมช (อดีตอาจารย์พิเศษ)  นักปราชญ์ นักเขียน นักการเมือง ศิลปินแห่งชาติ และอดีตนายกรัฐมนตรี อาจารย์พิเศษคณะวารสารฯ สมัยที่ยังเป็นแผนกอิสระ  สุภา ศิริมานนท์ (อดีตอาจารย์)  นักประพันธ์ นักหนังสือพิมพ์ และนักวารสารศาสตร์คนสำคัญของประเทศไทย และผู้สื่อข่าวสงครามคนแรกของประเทศไทยดร. เกษม ศิริสัมพันธ์ (อดีตอาจารย์)  หัวหน้าแผนกอิสระคนแรกของคณะวารสารศาสตร์และสื่อสารมวลชน พ.ศ. 2514–2517 สมาชิกสมัชชาแห่งชาติ สมาชิกวุฒิสภา ผู้มีบทบาทต่อวิชาชีพสื่อมวลชนไทยรองศาสตราจารย์ มาลี บุญศิริพันธ์ (ศิษย์เก่า,อดีตอาจารย์)  ผู้เชี่ยวชาญทางด้านสื่อสารมวลชน นักวารสารศาสตร์ อดีตคณบดีคณะวารสารศาสตร์และสื่อสารมวลชน และประธานกรรมการนโยบาย ไทยพีบีเอสศาสตราจารย์ ดร. สุรพงษ์ โสธนะเสถียร (อาจารย์)  ศาสตราจารย์ประจำคณะวารสารศาสตร์และสื่อสารมวลชน นักวิจัยทางสังคมศาสตร์ นักวิชาการด้านการบริหารและการจัดการทางด้านการสื่อสาร และการสื่อสารทางการเมือง รางวัลเมธีวิจัยอาวุโส สกว. พ.ศ. 2547, 2550 , อาจารย์ดีเด่นแห่งชาติ, เหรียญดุษฎีมาลา เข็มศิลปวิทยา  ศาสตราจารย์ ดร. บุญรักษ์ บุญญะเขตมาลา (ศิษย์เก่า,อาจารย์)   ศาสตราจารย์ท ศิลปวิทยาางวิชาการของภาพยนตร์ศึกษาและการวิจารณ์ภาพยนตร์ นักเขียน นักหนังสือพิมพ์ นักวิชาการด้านสื่อสารมวลชน  อดีตคณบดีคณะวารสารศาสตร์และสื่อสารมวลชน อาจารย์ประจำกลุ่มวิชาภาพยนตร์และภาพถ่าย รองศาสตราจารย์ ดร. เสรี วงษ์มณฑา   นักวิชาการด้านสื่อสารมวลชนและการตลาด  อดีตคณบดีคณะวารสารศาสตร์และสื่อสารมวลชน  นักพูด นักบรรยาย นักแสดง และพิธีกรผู้ช่วยศาสตราจารย์ วันชัย ธนะวังน้อย (ศิษย์เก่า, อาจารย์)   อดีตผู้ประกาศข่าวโทรทัศน์ และผู้ประกาศวิทยุ-โทรทัศน์  นักแสดง  ชิน คล้ายปาน (อดีตอาจารย์)   ช่างภาพ ผู้กำกับภาพยนตร์

 บุคคลสำคัญด้านวงการสื่อสารมวลชน 
 คำนำหน้าชื่อ  รายชื่อ เกียรติประวัติ    สรรพสิริ วิริยศิริ  ศิษย์เก่าอนุปริญญาทางกฎหมายจากมหาวิทยาลัยวิชาธรรมศาสตร์และการเมือง (มหาวิทยาลัยธรรมศาสตร์)
 อดีตกรรมการผู้จัดการบริษัท ไทยโทรทัศน์ จำกัด (ปัจจุบันคือ บริษัท อสมท จำกัด (มหาชน)) 
 อดีตผู้อำนวยการ สถานีโทรทัศน์ไทยทีวีสีช่อง 9 (ปัจจุบันคือ สถานีโทรทัศน์โมเดิร์นไนน์) 
 อดีตผู้อำนวยการสถานีวิทยุกระจายเสียง ท.ท.ท. (ปัจจุบันคือ สถานีวิทยุ อสมท โมเดิร์นเรดิโอ) 
 อดีตผู้สื่อข่าวสงคราม 
 บุคคลผู้บุกเบิกวงการโทรทัศน์ ข่าวโทรทัศน์ และโฆษณาโทรทัศน์ของไทย 

 ศิษย์เก่าที่มีชื่อเสียง (ปริญญาโท) 
 คำนำหน้าชื่อ  รายชื่อ เกียรติประวัติ   บุษบา ดาวเรือง : เล็ก   รองประธานกรรมการ / ประธานเจ้าหน้าที่บริหารกลุ่มบริษัท จีเอ็มเอ็ม แกรมมี่  ชิบ จิตนิยม  สมาชิกวุฒิสภา ชุดที่ 13  อดีตผู้ประกาศข่าว ช่อง 3 เอชดี  สุภิญญา กลางณรงค์  อดีตคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)  แอน ทองประสม  พิธีกร, นักแสดง, ผู้จัดละครโทรทัศน์ ช่อง 3 เอชดี และอดีตทูตUNICEFดร.อริสรา กำธรเจริญ : หมวย (อดีตอาจารย์ประจำคณะ)   รองสาวแพรวปี พ.ศ. 2539  นักแสดง ผู้ประกาศข่าว และผู้ดำเนินรายการโทรทัศน์ ช่อง 3 เอชดี, Thai PBS, ช่อง 9 เอ็มคอต เอชดี และ TNN (ศิษย์เก่าปริญญาตรี–โท–เอก)  ฐปณีย์ เอียดศรีไชย : แยม   ผู้สื่อข่าวภาคสนาม รายการข่าว 3 มิติ ช่อง 3 เอชดี และเจ้าของเพจ The Reporter   จิรายุ ห่วงทรัพย์   นักการเมือง อดีตผู้ประกาศข่าวสถานีโทรทัศน์ไอทีวี และสถานีวิทยุโทรทัศน์แห่งประเทศไทย ปัจจุบันเป็นนักการเมือง ดำรงตำแหน่งประธานคณะกรรมาธิการสวัสดิการและกิจการธุรกิจของกองทัพ ฯ โฆษกกระทรวงกลาโหม   จิตตนาถ ลิ้มทองกุล  ผู้บริหารหนังสือพิมพ์ผู้จัดการ และผู้พัฒนาเว็บไซต์ผู้จัดการออนไลน์, นักเคลื่อนไหวทางการเมือง, ผู้ก่อตั้งและอดีตผู้บริหารสำนนักพิมพ์บุรพัฒน์  ชมพูนุช ตัณฑเศรษฐี (สุวรรณบุปผา) : เจ็ม  อดีตผู้ประกาศข่าวสถานีโทรทัศน์ทีไอทีวี, ช่อง 7 เอชดี และช่องเวิร์คพอยท์ทีวี ปัจจุบันเป็น Content Creator ด้านสื่อสารมวลชนในแอพลิเคชั่น Tiktok  ธัญญาเรศ เองตระกูล (รามณรงค์) : ธัญญ่า  นักแสดงและพิธีกรอิสระ  มีสุข แจ้งมีสุข : ไก่   อดีตผู้ประกาศข่าว รายการผู้หญิงถึงผู้หญิง ช่อง 3 เอชดี ดร.อิศริยา สายสนั่น : เอ๊ะ  นักแสดง พิธีกร ผู้จัดละครโทรทัศน์ช่อง 8 (ศิษย์เก่าปริญญาโท-เอก) รินลณี ศรีเพ็ญ : จอย  นักแสดง และพิธีกรสังกัดช่อง 3 เอชดี  สกาวใจ พูนสวัสดิ์ : อ๋อม  นักแสดง, อดีตผู้ดำเนินรายการ อดีตผู้จัดรายการโทรทัศน์ และอดีตนักการเมืองสังกัดพรรคเพื่อไทยดร.ปริศนา กัมพูสิริ : โบว์ลิ่ง  นางสาวไทยประจำปี พ.ศ. 2555 อดีตผู้ประกาศข่าวช่อง 9 เอ็มคอต เอชดี ปัจจุบันดำเนินรายการโทรทัศน์ทางช่อง 8 ปาลิตา โกศลศักดิ์ : ปลา  นางแบบ และนักแสดงสังกัดค่ายช่อง 7 เอชดี สุฐิตา เรืองรองหิรัญญา : นิหน่า  นักร้อง นักแสดง พิธีกร อดีตผู้ประกาศข่าวกีฬาช่อง 7 เอชดี ปัจจุบันเป็นผู้ประกาศข่าวช่องช่องพีพีทีวี (ศิษย์เก่าปริญญาตรี-โท) ผึ้งนภา  คล่องพยาบาล : ผึ้ง   ผู้ประกาศข่าว Thai PBS  ราณี แคมเปน : เบลล่า  นักแสดง ช่อง 3 เอชดี เกณฑ์สิทธิ์ กันธจันทร์  ผู้ประกาศข่าวสังกัดช่อง 7HD  ศิริบูรณ์ ณัฐพันธ์  อดีตผู้ประกาศข่าวช่อง 3-ททบ.5และศูนย์ข่าวแปซิฟิก, พิธีกรรายการ"ช่วยคิดช่วยทำ"-รายการ"ชีวิตชีวา"-รายการ"ผู้หญิงผู้หญิง"-รายการ"เช้าวันนี้" ผู้จัดการบริษัท Ms. Organics จำกัด และบริษัท สาระศิลป์ไทยทัศน์ จำกัด 

 ศิษย์ที่มีชื่อเสียง (ปริญญาตรี)  
 คำนำหน้าชื่อ  รายชื่อ เกียรติประวัติ   ภาคภูมิ ร่มไทรทอง : มาย  นักแสดง มีชื่อเสียงจากละครเรื่อง คินน์พอร์ช  อติคุณ อดุลโภคาธร : เอิร์ธ  นักแสดง มีชื่อเสียงจากซีรีส์ ฮอร์โมนส์ วัยว้าวุ่น  ยุทธนา มุกดาสนิท : หง่าว  ผู้กำกับภาพยนตร์ นักเขียน และนักเขียนบทละครเวทีและภาพยนตร์ อดีตกรรมการผู้จัดการบริษัท แกรมมี่ภาพยนตร์ จำกัด และบริษัท มาสเตอร์แพลน จำกัด และศิลปินแห่งชาติ สาขาศิลปะการแสดง (ภาพยนตร์และละครโทรทัศน์) พ.ศ. 2560  มารุต สาโรวาท : ต้อ (อดีตอาจารย์พิเศษ)  ผู้สร้างและผู้กำกับภาพยนตร์ และละครโทรทัศน์  นพพร กำธรเจริญ : นิค  ผู้เขียนบทโทรทัศน์ - ผู้กำกับละครซิทคอมเรื่อง เฮง เฮง เฮง - ผู้กำกับรายการของบริษัท เอ็กแซ็กท์ จำกัด / ช่องวัน 31 ดร.อริสรา กำธรเจริญ : หมวย (อดีตอาจารย์ประจำคณะ)   รองสาวแพรวปี พ.ศ. 2539  นักแสดง ผู้ประกาศข่าว และผู้ดำเนินรายการโทรทัศน์ช่อง 3 เอชดี, Thai PBS, ช่อง 9 เอ็มคอต เอชดี และ TNN (ศิษย์เก่าปริญญาตรี–โท–เอก)ผู้ช่วยศาสตราจารย์ รุจน์ โกมลบุตร (อาจารย์ประจำคณะ)   อดีตนักหนังสือพิมพ์ ผู้ช่วยศาสตราจารย์ประจำคณะวารสารศาสตร์และสื่อสารมวลชน  รสนา โตสิตระกูล   วุฒิสมาชิกกรุงเทพมหานคร นักสิทธิมนุษยชน นักเขียน  วสันต์ ภัยหลีกลี้   กรรมการสิทธิมนุษยชนแห่งชาติ และอดีตกรรมการผู้จัดการใหญ่ช่อง 9 อสมท.   พงษ์ศักดิ์ พยัฆวิเชียร   อดีตผู้บริหารบริษัทเครือมติชน อดีตกรรมการผู้จัดการใหญ่ช่อง 9 อสมท.    กนก รัตน์วงศ์สกุล   พิธีกร ผู้ดำเนินรายการโทรทัศน์ อดีตผู้ประกาศข่าว และอดีตอำนวยการส่วนงานผู้ประกาศข่าว เนชั่นทีวี ของบริษัท เนชั่น บรอดแคสติ้ง คอร์ปอเรชั่น จำกัด (มหาชน) ปัจจุบันเป็นผู้ประกาศข่าวช่องเจเคเอ็น 18 สังกัด ท็อปนิวส์  ปาริฉัตร ศาลิคุปต์  นักเขียนนวนิยาย เจ้าของนามปากกา: กิ่งฉัตร  สันติ เศวตวิมล (แม่ช้อยนางรำ)  นักเขียน นักหนังสือพิมพ์ นักวิจารณ์อาหาร และพิธีกรชาวไทย ผู้ก่อตั้ง เปิปพิสดาร  ศุภรัตน์ นาคบุญนำ   ผู้ดำเนินรายการโทรทัศน์ อดีตรองโฆษกประจำสำนักนายกรัฐมนตรี และอดีตผู้ประกาศข่าวช่อง 7 เอชดี  เขมทัตต์ พลเดช  อดีตกรรมการผู้อำนวยการใหญ่บมจ.อสมท ปัจจุบันดำรงตำแหน่งนายกสมาคมวารสารศาสตร์ ธรรมศาสตร์ วิศาล ดิลกวณิช  อดีตผู้ประกาศข่าว ช่อง 3 เอชดี และอดีตพิธีกรรายการบ่ายนี้มีคำตอบทางช่อง 9 เอ็มคอต เอชดี ปิยวดี มาลีนนท์ : ตู่  ผู้จัดละครโทรทัศน์ ช่อง 3 เอชดี, กรรมการผู้จัดการบริษัท เวฟ เอ็นเตอร์เทนเมนท์ จำกัด และผู้ช่วยประธานเจ้าหน้าที่ปฏิบัติการกลุ่ม บมจ. บีอีซี เวิลด์   ศศิธร วัฒนกุล : ลอร่า   พิธีกรรายการโทรทัศน์ สุฐิตา ปัญญายงค์ : นิหน่า  นักร้อง นักแสดง พิธีกร อดีตผู้ประกาศข่าวกีฬาช่อง 7 เอชดี ปัจจุบันเป็นผู้ประกาศข่าวช่องช่องพีพีทีวี (ศิษย์เก่าปริญญาตรี-โท) พริมรตา เดชอุดม : จ๊ะจ๋า  พิธีกร นักแสดงสังกัดช่อง 3 เอชดี และเจ้าของธุรกิจร้านดอกไม้ JajaFlowers พงศธร จงวิลาส : เผือก  ครีเอทีฟโฆษณา, นักแสดงภาพยนตร์และละครซิทคอม ปัจจุบันเป็นดีเจอยู่ที่ 94 อีเอฟเอ็ม และพิธีกรรายการโทรทัศน์ ณัฏฐพงษ์ ชาติพงศ์ : ฟรอยด์  นักแสดง และพิธีกรรายการโทรทัศน์  วิชญ์วิสิฐ หิรัญวงษ์กุล : พิช  นักร้อง นักแสดง (อดีตนักร้องนำวงออกัส)  ราณี แคมเปน : เบลล่า  ดารานักแสดง ช่อง 3 เอชดี (ศิษย์เก่าปริญญาตรี-โท) ธนษิต จุตรภุช : ต้น (AF8)  นักร้อง, นักแสดง ผู้ชนะเลิศนักล่าฝันจากรายการ ทรู อะคาเดมี่ แฟนเทเชีย ซีซั่นที่ 8 อุทัย ปุญญมันต์ : เค้ก (บีไฟว์)  นักร้องวงบีไฟว์ (B5)  ปวีณา ตันฑ์ศรีสุโรจน์ : ปอย  นักแสดง และพิธีกรรายการโทรทัศน์   โศธิดา โชติวิจิตร : ทราย  ผู้สื่อข่าว รายการข่าว 3 มิติ ช่อง 3 เอชดี  ทิฆัมพร อยู่กำเหนิด : แนส  อดีตผู้ประกาศข่าว ช่อง 3 เอชดี ปัจจุบันเป็นผู้ประกาศข่าวช่อง 8   อรวรรณ กริ่มวิรัตน์กุล   พิธีกรรายการโทรทัศน์  ยุวดี ธัญญสิริ  นักหนังสือพิมพ์ ผู้สื่อข่าวอาวุโส ประจำทำเนียบรัฐบาล   นันทขว้าง สิรสุนทร : เกี๊ยง  นักวิจารณ์ภาพยนตร์และนักเขียนเกี่ยวกับวัฒนธรรมร่วมสมัย และผู้ประกาศข่าวกีฬาช่องเนชั่นทีวี, ท็อปนิวส์ และอมรินทร์ทีวี ธนชาติ ศิริภัทราชัย : เบ๊น  นักเขียนสำนักพิมพ์แซลมอน มีชื่อเสียงจากการเป็นผู้เขียนหนังสือเรื่อง "NEW YORK 1st TIME นิวยอร์กตอนแรกๆ"  วาสนา นาน่วม   นักข่าวสายทหาร  มีชื่อเสียงจากการเป็นผู้เขียนหนังสือเรื่อง "ลับ ลวง พราง"   ราเชนทร์ ลิ้มตระกูล  ผู้สร้างและกำกับภาพยนตร์ เช่น โลกทั้งใบให้นายคนเดียว, มือปืน/โลก/พระ/จัน, จีจ้า ดื้อสวยดุ  และฝัน-หวาน-อาย-จูบ ผู้อำนวยการฝ่ายผลิตอาวุโส จีเอ็มเอ็ม ทีวี บริษัทในเครือ จีเอ็มเอ็ม มีเดีย (จีเอ็มเอ็ม แกรมมี่)  มานุสส วรสิงห์  ผู้กำกับภาพยนตร์ นักถ่ายทำและตัดต่อวิดีโอต่างๆ รวมไปถึงงานภาพยนตร์สั้นและรายการโทรทัศน์ กมลวรรณ ตรีพงศ์ : แอน  อดีตผู้ประกาศข่าว Thai PBS, สถานีโทรทัศน์ทีไอทีวี, ช่อง 3 เอสดี และช่อง 3 เอชดี จีรชาตา เอี่ยมรัศมี  : จี  ผู้ประกาศข่าว Thai PBS  อดีตผู้ประกาศข่าวสถานีโทรทัศน์ทีไอทีวี เบญจมาลัญช์ ทิพย์ขันทอง  : ทราย  อดีตผู้ประกาศข่าวช่อง Thai PBS, ช่อง 3 เอสดี และช่อง 3 เอชดี สุธาศินี หาญทองไชย  : นี  ผู้ประกาศข่าว Thai PBS  เอกราช อุดมอำนวย  ผู้สื่อข่าว Thai PBS   เจนไวยย์ ทองดีนอก   ผู้กำกับภาพยนตร์ความสุขของกะทิ (ภาพยนตร์) และดำรงตำแหน่ง Production Supervisor ของบริษัทสหมงคลฟิล์ม  ธนนท์ สัตตะรุจาวงษ์    อดีตนักเรียนทุนอานันทมหิดล คนแรกของประเทศในคณะวารสารศาสตร์ ฯ สาขาภาพยนตร์   พัฒนะ จิรวงศ์ : ตั้ม  ผู้กำกับสารคดี ผู้กำกับภาพยนตร์/ผู้เขียนบทภาพยนตร์ พุ่มพวง (พ.ศ. 2554)  วิทิต คำสระแก้ว  ผู้กำกับภาพยนตร์ กั๊กกะกาวน์ และเขาชนไก่  ปรัชนันท์ ลิ้มรัตน์ : หมู  รองนางสาวไทยอันดับ 2 ประจำปี พ.ศ. 2547  พรวดี พงษ์สถิตย์ : มิ้นท์  นางแบบและนักแสดง มีชื่อเสียงจากภาพยนตร์เรื่อง เดอะเมีย (2005) หัสสยา อิสริยะเสรีกุล : แพรว (Preppy G)  นักแสดงและศิลปินสังกัด GMM Grammy ช่อง Play Channel  ฐิตวินน์ คำเจริญ : ปาล์ม   นักจัดรายการวิทยุและนักแสดง มีชื่อเสียงจากภาพยนตร์เรื่อง 6:66 ตายไม่ได้ตาย รฐา โกกิลานนท์ : แท๊บบี้ (AF6)  นักร้อง นักล่าฝันจากรายการ ทรู อะคาเดมี่ แฟนเทเชีย ซีซั่นที่ 6   อัทธนียา เอี่ยมวสันต์ : ออม  อดีตนักแสดงสังกัด โพลีพลัส ปัจจุบันทำธุรกิจส่วนตัว ธีรดนย์ ศุภพันธุ์ภิญโญ : เจมส์  (ศิษย์ปัจจุบัน) นักแสดง ผู้รับบท "ซัน" จากซีรีส์ ฮอร์โมนส์ วัยว้าวุ่น ธนบดี ใจเย็น : ภีม  (ศิษย์ปัจจุบัน) ศิลปินสังกัด MBO Teen Entertainment ในเครือ จีเอ็มเอ็ม แกรมมี่ ณัชคุณ นุตตานนท์ : ปลื้ม (V.R.P)  (ศิษย์ปัจจุบัน) ศิลปินสังกัด กามิกาเซ่ พีรวิชญ์ อรรถชิตสถาพร : มีน  นักแสดง  นะเพียร เพิ่มสมบัติ : นะ  (ศิษย์ปัจจุบัน) นักแสดง มีชื่อเสียงจากซีรีส์เรื่อง "Love Sick the series season 2" ฉัตรฑริกา สิทธิพรม : แคร์  รองชนะเลิศอันดับที่ 2 มิสไทยแลนด์เวิลด์ และนักแสดงสังกัด ช่อง 3 เอชดี ศลิษา มาเซียค : เจด (เจนนี่)  นักแสดง มีชื่อเสียงจากละครเรื่อง น้องใหม่ร้ายบริสุทธิ์ เจนนี่ ฟิโลเมน่า : เมน่า  นักแสดงสังกัดช่อง 3 เอชดี อาทิตยา ทองวิชิต : แองเจิ้ล  นักแสดงสังกัดช่อง 7 HD จิดาภา ศิริบัญชาวรรณ : จิด้า  นักแสดงและนักร้อง สังกัด MBO Teen Entertainment ในเครือ จีเอ็มเอ็ม แกรมมี่  แก้วใส คริสตัล : แก้วใส  นักแสดงสังกัดช่อง 7 HD  วชิรวิชญ์ วัฒนภักดีไพศาล : ริว  อดีตนักกีฬาเทเบิลเทนนิสเยาวชนทีมชาติไทย และนักแสดงสังกัดช่อง 3 เอชดี สายลับ เลิศรัตนชัย   อดีตนักกีฬาขี่ม้าทีมชาติไทย

 ละคอนวารสารฯ ธรรมศาสตร์ 
สำหรับประวัติละคอนวารสารฯนั้น ในปี พ.ศ. 2523 หลังจากที่ทางคณะวารสารศาสตร์ฯ ได้ยกฐานะจากแผนกอิสระวารสารศาสตร์และสื่อสารมวลชน เป็น "คณะวารสารศาสตร์และสื่อสารมวลชน" ในมหาวิทยาลัยธรรมศาสตร์ ทางนักศึกษาคณะวารสารศาสตร์ฯ ก็ได้ผลิตและจัดแสดงละครเวทีออกมาอย่างต่อเนื่อง และเริ่มนับลำดับเรื่องอย่างจริงจัง โดยมีชื่อเรื่อง ดังนี้
ปี พ.ศ.  2523 เรื่อง หมอผีครองเมือง

 ปี พ.ศ. 2533	เรื่อง มาดาม ความบ้า กับปารีส
 ปี พ.ศ. 2535	เรื่อง ดอกไม้สำหรับมิสซิสแฮริส
 ปี พ.ศ. 2537	เรื่อง เพื่อนผมชื่อโรมิโอกับจูล่ง
 ปี พ.ศ. 2538	เรื่อง งานเลี้ยง
 ปี พ.ศ. 2539	เรื่อง เธอ เขา เรา ผม
 ปี พ.ศ. 2540	เรื่อง ตุ๊ด(ตู่)
 ปี พ.ศ. 2541	เรื่อง ผู้หญิง...(กับบางสิ่งที่ชวนหัว)
 ปี พ.ศ. 2542	เรื่อง ถ้า...พระจันทร์
 ปี พ.ศ. 2543	เรื่อง A Family
 ปี พ.ศ. 2544	เรื่อง คืนนี้พี่ขอ
 ปี พ.ศ. 2545	เรื่อง ทบ.๔
 ปี พ.ศ. 2546	เรื่อง สามเรื่องควบ

 ปี พ.ศ. 2547	เรื่อง 80 วันรอบบ้าน
 ปี พ.ศ. 2548	เรื่อง ศึกวังค้างคาว ตอนรัตติกาลจ๊วบ
 ปี พ.ศ. 2549	เรื่อง ขบวนการ 5 สี V–Ranger
 ปี พ.ศ. 2550	เรื่อง หมู่บ้านลั้นลา หรรษาราดิโอ
 ปี พ.ศ. 2551	เรื่อง Dear Passenger...ท่านผู้โดยสารโปรดทราบ
 ปี พ.ศ. 2552	เรื่อง Match Maker...เนื้อคู่คุณอยู่ไหน?
 ปี พ.ศ. 2553	เรื่อง ดาลิต
 ปี พ.ศ. 2554	เรื่อง Just Buried ด้วยรักและเกลียดชัง 
 ปี พ.ศ. 2555	เรื่อง สุขศาลา
 ปี พ.ศ. 2556  เรื่อง บานเดม ราตรีต้องคำสาป ตราบาปต้องจำนำ
 ปี พ.ศ. 2557 เรื่อง The Gypsy Sisters
 ปี พ.ศ. 2558 เรื่อง The Outer Project
 ปี พ.ศ. 2560 เรื่อง Aloha Paradise เกาะอลวน คนหลอกผี
 ปี พ.ศ. 2563 เรื่อง The Enchantra Alcazar เปิดม่านมนตรา มายาตลาดสด

ละครเวทีทุกเรื่องข้างต้นจะแฝงไปด้วยแก่นสาระ แนวคิดต่างๆของนักศึกษา ที่ต้องการจะสื่อสารออกไปให้ผู้ชมในโรงละครได้ซึมซับสิ่งต่างๆ ผ่านความบันเทิง โดยสิ่งที่เหล่านี้ล้วนกลั่นกรองมาจากสภาพสังคมและปัญหาในปัจจุบันจากมุมมองในฐานะคนรุ่นใหม่ที่กำลังเติบโตอยู่ในสังคมไทยและในฐานะนักศึกษาด้านสื่อสารมวลชนที่พร้อมจะทำหน้าที่เป็นกระจกเงาสะท้อนสังคม ซึ่งในบางครั้งความคิดเหล่านี้ชี้ให้เห็นปัญหาในสังคม และถูกหยิบยกขึ้นมาวิพากษ์วิจารณ์ต่อบนเวทีสาธารณะ นับว่าเป็นความประสบความสำเร็จและเป็นความภูมิใจอย่างยิ่งสำหรับนักศึกษาที่ทำละครเวที

สำหรับชื่อของละคอนวารสารนั้น จะเห็นว่าใช้คำว่า “ละคอน” แทนคำว่า “ละคร” ซึ่งเป็นคำที่ราชบัณฑิตยสถานจัดเก็บไว้ในพจนานุกรมฉบับปัจจุบันนั้น (คำว่า “ละคอน” และ “ละคร” นั้นมีความหมายเหมือนกัน และมักใช้สลับกันจนสับสนแก่ผู้อ่านตั้งแต่สมัยรัชกาลที่ 5 ทางราชบัณฑิตยสถานจึงเลือกเก็บคำว่าละคร เพื่อแก้ปัญหาดังกล่าว) เนื่องจากต้องการสร้างเอกลักษณ์ให้แก่ละคอนวารสารฯ และยังคงสืบทอดคำว่า “ละคอนวารสารฯ” นี้จวบจนปัจจุบัน

นอกจากนี้นับตั้งแต่ปีพ.ศ. 2551 ละคอนวารสารถูกพัฒนาให้มีลักษณะกึ่งละครเพลง เพิ่มสีสันให้กับการแสดง และการประชาสัมพันธ์ สอบถามข้อมูลละคอนวารสารฯ คลิกที่นี่

 แหล่งข้อมูลอื่น 
 คณะวารสารศาสตร์และสื่อสารมวลชน มหาวิทยาลัยธรรมศาสตร์
 รายงานประจำปีการศึกษา คณะวารสารศาสตร์และสื่อสารมวลชน มหาวิทยาลัยธรรมศาสตร์
 Bachelor of Arts Program in Journalism (Mass Media Studies)
 ละคอนวารสารฯ ธรรมศาสตร์  
 พระราชกฤษฎีกาจัดตั้งคณะสังคมสงเคราะห์ศาสตร์ ในมหาวิทยาลัยธรรมศาสตร์ พ.ศ. 2497
 พระราชกฤษฎีกาจัดตั้งแผนกอิสระวารสารศาสตร์และสื่อสารมวลชนในมหาวิทยาลัยธรรมศาสตร์ พ.ศ. 2513
 พระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ (ฉบับที่ 3) พ.ศ. 2513
 พระราชกฤษฎีกาว่าด้วยการเรียกชื่อปริญญา การใช้อักษรย่อสำหรับปริญญา และครุยวิทยฐานะในคณะวารสารศาสตร์และสื่อสารมวลชน มหาวิทยาลัยธรรมศาสตร์ พ.ศ. 2522
 พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะของมหาวิทยาลัยธรรมศาสตร์ พ.ศ. 2534